அடுத்த காரணம், அவர்கள் பொருளாதாரச் சுதந்திரம் பெற விரும்புவது. `பெற்றோர்களிடமிருந்து பணம் தேவைப்படுவதால்தானே அவர்களைச் சார்ந்து இருக்க நேரிடுகிறது. நம்மிடம் பணம் இருந்தால், அதற்கு அவசியம் இருக்காதே...’ என்று நினைக்கிறார்கள். அதனால் பொருளீட்டுவதற்கும் அவர்கள் விரும்புகிறார்கள். இவர்கள் நியாயமான முறையில் பொருளீட்டினால்கூட பரவாயில்லை. சில இளைஞர்கள் பணத் தேவையை நிறைவுசெய்ய குறுக்குவழிகளைக் கையாண்டு குற்றவாளிகளாகக்கூட மாறிவிடுகிறார்கள்.